ஓதிமம் ஒதுங்க, கண்ட உத்தமன், உழையள் ஆகும் சீதைதன் நடையை நோக்கி, சிறியது ஓர் முறுவல் செய்தான்; மாதுஅவள்தானும், ஆண்டு வந்து, நீர் உண்டு, மீளும் போதகம் நடப்ப நோக்கி, புதியது ஓர் முறுவல் பூத்தாள். 5 வில் இயல் தடக் கை வீரன், வீங்கு நீர் ஆற்றின் பாங்கர், வல்லிகள் நுடங்கக் கண்டான், மங்கைதன் மருங்குல் நோக்க, எல்லிஅம் குவளைக் கானத்து, இடை இடை மலர்ந்து நின்ற அல்லிஅம் கமலம் கண்டாள், அண்ணல்தன் வடிவம் கண்டாள். 6